ואני אנה אני בא: אם הכוונה אנה אברח מצערו של אבא היל"ל אנה אלך כמו אנה אלך מרוחך (תהלים קל"ט ז'), אבל שרש בוא נאמר על הכניסה במקום, וע"כ נ"ל בכמה צרות אני נכנס מעתה, דוגמת מליצת בא בימים, אבוא בגבורות (תהלים ע"א י"ו) וכמו צדיק מצרה נחלץ ויבא רשע תחתיו (משלי י"א ח') וכן בטובה ואל יבואו בצדקתך (תהלים ס"ט כ"ח), כי כמו שאומרים שהצרה באה לאדם, כן אומרים שהוא בא בצרה, כמו שאומרים ומצאוהו רעות רבות וצרות (דברים ל"א י"ו) ואומרים ג"כ צרה ויגון אמצא, ואמנם ראובן היה מיצר על זה יותר משאר האחים לאחת מן הסבות שהזכרתי (פסוק כ"א).